พอดีไปมีอะไรกับผช.มาแล้วไม่ได้ใส่ถุง หลั่งนอกแต่ไม่ได้ล้างแล้วเว้นไว้สัก5-10นาทีแล้วมีอะไรกันต่อมีโอกาสท้องไหมคะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% และหากได้มีการหลั่งน้ำอสุจิไปแล้ว และใน 5-10 นาทีต่อมา ได้มีการสอดใส่อวัยวะเพศเข้าสู่ช่องคลอดต่อ อสุจิที่อาจเปื้อนที่อวัยวะเพศภายนอก รวมถึงที่อาจค้างอยู่ในท่อปัสสาวะ ก็อาจออกมากับน้ำหล่อลื่นได้ และทำให้มีโอกาสตั้งครรภ์ได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ และควรใช้ถุงยางอนามัยร่วมไปด้วย เพื่อป้องกันโรคติดต่อทางเพศสัมพันธ์ค่ะ